Diskusjon:Lockheed Martin F-22 Raptor

message: Kan vel egentlig bare fjernes. Uansett om en finner referanser for påstandene eller ikke hører de hjemme i en reklame, ikke i en leksikal artikkel.  --Flyvende Banan 13. mar 2007 kl. 00:19 (CET)
thread_title:  Avsnittet «levende øvelser» 

message: F-22 er ikke et stealth-fly, så langt er F-117 alene om å være dette. F-22 er heller ikke utviklet fra F-117 som artikkelen påstår. F-22 har stealth-kvaliteter som så mange andre av dagens jagerfly, og i større grad enn de fleste, men er ikke usynlig for radar som F-117 og derfor ikke et stealth-fly. Jeg ber om at den som har kommet med påstandene som er merket med «trenger referanse» underbygger disse.  --Flyvende Banan 19. mai 2007 kl. 10:58 (CEST)
replies: text: Nå er det nå flere kilder jeg har lest som påstår at F-22 bruker nyere og mer stealth-teknologi enn F-117, og faktisk har lavere radarsignatur enn F-117. Når det er sagt så er det ikke meg som har lagt inn det du spør om. :) — Galar71 19. mai 2007 kl. 12:12 (CEST)
F-22 bruker stealth-teknologi, men er ikke usynlig for radar slik F-117. Nøkkelen til F-117 ligger i utformingen av skroget, noe som gir flyet ekte stealth-egenskaper men ikke gode flyegenskaper. F-22 har samme radarsignatur som Typhoon og Rafale forfra, men skiller seg fra disse ved også å ha lavere radarsignatur fra andre vinkler, spesielt bakfra. Dette blir kanskje et spørsmål om hva definisjonen av et stealth-fly er, i følge Lockheed selv er F-22 «stealthy», men hvor skal vi i så fall sette grensen? Alle moderne jagerfly har stealth-kvaliteter. Jeg ville satt grensen ved om flyet har en radarsignatur eller ikke. F-22 har en radarsignatur, selv om den er liten.  --Flyvende Banan 19. mai 2007 kl. 13:08 (CEST)

text: Såvidt jeg vet så stemmer ikke det du sier om at F-22 har samme radarsignatur forfra som Rafale og Typhoon. Nå har jeg ikke noen direkte kilder å vise til, men jeg mener å ha lest at signaturen er minimal sammenlignet med andre samtids-jagerfly. Lockheed/USAF sier jo at poenget med F-22 er at de skal kunne fly mot et fiendtlig fly uten å bli oppdaget før våpen er avfyrt, og dette stemmer jo ikke i det hele tatt med at det har samme radarsignatur som de 2 andre nevnte flyene. F-22 bruker jo både materiale, utforming på skrog, og radar/IR-absorberende materialer for å oppnå stealth-egenskaper. F-22 har jo blitt konstruert med en balanse mellom ypperlige flyegenskaper og lav IR- og radarsignatur, mens Rafale og Typhoon vel ikke har noen egentlige stealth-egenskaper utover visse "moderne" skrogtilpasninger som gir de lavere visuell og radar-signatur. I henhold til min definisjon er F-22 i høyeste-grad et stealth-fly. Det er jo også verdt å nevne at F-117 ikke på noen som helst måte er usynlig – det har kun veldig lav radar- og IR-signatur. Både F-117 og F-22 har forskjellige grader av synlighet visuelt og for IR- og radar-søkere. — Galar71 19. mai 2007 kl. 13:28 (CEST)
Alle kilder jeg har, bøker, magasiner og så videre, sammenligner radarsignaturen til F-22 forfra med både Typhoon og Rafale. Typhoon har også slått ut F-22 i BVR-luftkamp ved minst én anledning under øvelser. Både Typhoon og Rafale benytter også radarabsorberende materiale ( RAM ) for å minske radarsignaturen forfra. Du har rett i at F-117 ikke er usynlig, fra svært korte avstander er også F-117 synlig for radar, men radarsignaturen fra normale avstander er så ujevn at å skille den ut er praktisk svært vanskelig. Rent visuelt er det det største flyet som blir oppdaget først, her har vel neppe F-22 noen fordel over de fleste andre moderne jagerfly. Når det gjelder IR-signaturen skjuler Typhoon seg forfra ved hjelp av konstruksjonen til luftinntaket og nedkjøling av områder som ellers kan avsløre flyet. Her har F-22 fordelen av en konstruksjon av utløpsdysene som skjuler IR-signaturen bakfra bedre enn hos Typhoon og Rafale. Igjen blir dette et spørsmål om hvordan man definerer et stealth-fly. Personlig mener jeg F-22 er et fly med stealth-kvaliteter, ikke et stealth-fly.  --Flyvende Banan 19. mai 2007 kl. 15:24 (CEST)

text: Fant et par kilder her. Noe interessant materiale ihvertfall: F-22 Stealth F-22 Stealth Ability releaved by USAF — Galar71 19. mai 2007 kl. 18:31 (CEST)
Begge kildene bruker begrepet «stealthy», noe jeg ikke bestrider at F-22 er. Jeg tror at vi griper an dette i feil ende. Først må vi definere hva et stealth-fly er, så kan vi diskutere om F-22 er et stealth-fly eller ikke.  --Flyvende Banan 19. mai 2007 kl. 18:37 (CEST)
thread_title:  F-22 og stealth 

message: Jeg har nettopp endret 1 ekstern(e) lenke(r) i artikkelen Lockheed Martin F-22 Raptor. Sjekk gjerne at endringen min er OK. Hvis du ønsker at jeg skal ignorere disse lenkene eller hele siden, eller hvis du har andre spørsmål, se denne spørsmålssiden. Jeg har gjort følgende endringer:
*La til arkivet https://web.archive.org/web/20111226152748/http://www.reuters.com/article/2011/12/13/us-fighter-usa-lockheed-idUSTRE7BC09T20111213 til http://www.reuters.com/article/2011/12/13/us-fighter-usa-lockheed-idUSTRE7BC09T20111213
Med hilsen—InternetArchiveBot (Rapporter feil) 23. mai 2021 kl. 17:25 (CEST)
thread_title:  Endret eksterne lenker